Kuressaare Suurgild

Kuressaare Suurgild (saksa k. Große Gilde der Stadt Arensburg) oli Kuressaare kaupmehi ja teisi tähtsamaid Kuressaare linnakodanikkeJaak Rand, KURESSAARE MAJAOMANIKUD 1747. AASTA LINNAPLAANI ALUSEL, Saaremaa Muuseum : kaheaastaraamat ..., nr. 1, september 2019, lk 71 jj ühendav seisuslik organisatsioon, mis tegutses aastatel 1647–1917. 

Suurgild koondas kaupmehi, literaate ja kõrgemaid riigiametnikke, Kuressaare Väike Gild koondas aga käsitöölisi ja nende tsunfte.Kalle Kesküla, Rootsi aja algus Saaremaal oli paljutõotav, Saarte Hääl, 12. oktoober 2009 

Kuressaare Suurgildi skraa kinnitas 1647. aastal Liivimaa Rootsi kindralkuberner Gabriel Bengtsson Oxenstierna.Andres Adamson, Inna Põltsam-Jürjo, Ivar Leimus, Kalle Kesküla, Marika Mägi, Tiiu Oja, Koostaja: Kalle Kesküla, Kuressaare vanem ajalugu, Kirjastaja: Kuressaare Raeühing, 2015, lk 136 Suurgildi liikmeteks võeti reeglina kaupmehi või teisi õilsamaid ameteid pidavaid inimesi. Gilde juhtisid oldermannid ja vanemad, kes moodustasid nn vanemate pingi (gildi istuv ja ka endine juhtkond – oldermannid ja nende kaasistujad, kes gildis tegelikult asju otsustasid). Gildides tegutsesid lihtliikmete esindajatena veel dokmannid.

Asehalduskorra ajal Riia asehaldurkonnas Liivi- ja SaaremaalLieflandischer Adress und Post Kalender 1784, Mitau 1784, Der arensburgsche Creiß, oder die Provinz Oesel, seite 145-152 gildid ja tsunftid reorganiseeriti, suured ja väikesed gildid likvideeriti. Rikkamad linlased jagati vastavalt deklareeritud varandusele kolme gildi. Suurem osa gilde (ka Kuressaare Suurgild) ja tsunfte jätkas pärast asehalduskorra kaotamist ja 1796. aastat tegevust vanadel alustel.

Gildid ja tsunftid likvideeriti lõplikult Eesti Vabariigi Asutava Kogu poolt 1920. aasta 9. juuni seisuste kaotamise seaduse alusel.Gildid ja tsunftid, 3.3. Gildid ja tsunftid. Eesti Ajalooarhiiv (vaadatud 07.12.2024)

 Vaata ka 
Kuressaare raad
Kuressaare Väikegild
 Viited 

 Välislingid 
Saaga; Kuressaare suurgild; EAA.5236; 1647-1917
Kategooria:Kuressaare ajalugu
Kategooria:Eesti gildid
Kategooria:1647
Kategooria:Kuressaare organisatsioonid